# Γαλάζιες Σημαίες

### Από τη Βικιπαίδεια, την ελεύθερη εγκυκλοπαίδεια

Γαλάζιες σημαίες, 2007

Οι Γαλάζιες Σημαίες (Blue Flags) είναι ένα σύμβολο ποιότητας που απονέμεται σε οργανωμένες ακτές και μαρίνες διαχειριζόμενες από παράκτιους δήμους, ξενοδόχους ή και άλλους φορείς, με βάση αυστηρά κριτήρια. Πρόκειται για ένα εθελοντικό πρόγραμμα που αποτελεί μία πρότυπη περιβαλλοντική δράση για ακτές με μεγάλο αριθμό λουόμενων.

## [Επεξεργασία] Το πρόγραμμα διεθνώς

Το πρόγραμμα ξεκίνησε πιλοτικά στη Γαλλία το 1985. Η επίσημη έναρξη του ήταν στις 5 Ιουνίου 1987 (Διεθνής ημέρα περιβάλλοντος) με την παρουσίαση του στο Συμβούλιο της Ευρώπης και την Ευρωπαϊκή Ένωση. Σήμερα το πρόγραμμα των γαλάζιων σημαιών υπάρχει σε 37 χώρες παγκοσμίως με 3200 βραβευμένες ακτές και μαρίνες.

Διεθνής διαχειριστής του Προγράμματος είναι το Ίδρυμα Περιβαλλοντικής εκπαίδευσης (Foundation for Environmental Education ή FEE), το οποίο βρίσκεται σε στενή συνεργασία με τους κατά τόπους διαχειριστές. Το ίδρυμα αυτό είναι υπεύθυνο και για τη περιοδική αναμόρφωση των κριτηρίων βράβευσης.

## [Επεξεργασία] Κριτήρια

Τα κριτήρια για τη βράβευση μιας παραλίας ή μαρίνας χωρίζονται σε τέσσερεις κατηγορίες. Αυτές είναι:

- Περιβαλλοντική εκπαίδευση και πληροφόρηση
  - Πληροφορίες για το παράκτιο οικοσύστημα και το ευαίσθητο φυσικό περιβάλλον στον παράκτιο χώρο.
  - Συνεχής πληροφόρηση του κοινού για την ποιότητα των νερών κολύμβησης.
  - Πληροφορίες για το Διεθνές Πρόγραμμα «Γαλάζιες Σημαίες» στον Πίνακα Ανακοινώσεων της ακτής.
  - Έντυπες πληροφορίες και αναρτημένες οδηγίες συμπεριφοράς για την ακτή.
  - Δραστηριότητες που να προβάλουν ενεργά τη προστασία του φυσικού περιβάλλοντος της ακτής.
- Ποιότητα νερών κολύμβησης
  - Ποιότητα των νερών κολύμβησης, που να επιβεβαιώνεται με δειγματοληπτικές μετρήσεις
  - Μη απόρριψη βιομηχανικών λυμάτων στην ακτή
  - Επεξεργασία αστικών λυμάτων, με βάση της απαιτήσεις της κοινοτικής νομοθεσίας
- Περιβαλλοντική Διαχείριση
  - Σχέδιο χρήσης της γης και περιβαλλοντική διαχείριση
  - Περιοδικός καθαρισμός της ακτής από σκουπίδια
  - Επαρκείς κάδοι απορριμμάτων, που να αδειάζονται σε τακτά διαστήματα
  - Διευκολύνσεις για ανακυκλώσιμα υλικά
  - Επαρκείς εγκαταστάσεις υγιεινής, με ελεγχόμενο σύστημα αποχέτευσης
  - Απαγόρευση της οδήγησης οχημάτων και μοτοποδηλάτων στην ακτή
  - Απαγόρευση της ελεύθερης κατασκήνωσης
  - Επιτήρηση κατοικίδιων ζώων στην ακτή
  - Συντήρηση κτιρίων και εξοπλισμού στην ακτή
- Ασφάλεια, ναυαγοσωστικά, πρώτες βοήθειες, υπηρεσίες και εγκαταστάσεις
  - Εκπαιδευμένοι ναυαγοσώστες ή άμεση πρόσβαση σε τηλέφωνο καθώς και παροχή σωστικών εφοδίων και πρώτων βοηθειών
  - Σχέδια για την αντιμετώπιση κάποιου ατυχήματος ρύπανσης, με άμεση ενημέρωση του κοινού
  - Ασφαλής δίοδος στην ακτή και φροντίδα για άτομα με ειδικές ανάγκες

## [Επεξεργασία] Στόχος

Στόχος του προγράμματος είναι:

- καθαρισμός των θαλασσών και των ακτών
- ασφαλείς και κατάλληλες παρεχόμενες υπηρεσίες στους λουόμενους και τους επισκέπτες
- δημιουργία περιβαλλοντικής ευαισθησίας
- ενεργή προστασία των παράκτιων περιοχών

## [Επεξεργασία] Το πρόγραμμα στην Ελλάδα

Στην Ελλάδα το πρόγραμμα υπάρχει από το 1992.Διαχειριστής του προγράμματος είναι η Ελληνική εταιρεία προστασίας της φύσης. Το 2007, 428 ελληνικές ακτές και 9 μαρίνες βραβεύθηκαν με γαλάζιες σημαίες, κατατάσσοντας τη χώρα στη δεύτερη θέση μεταξύ των χωρών που συμμετέχουν στο πρόγραμμα.

## [Επεξεργασία] Εξωτερικοί σύνδεσμοι

- Ελληνική εταιρεία προστασίας της φύσης [1] και [2]
- Υπουργείο Τουριστικής Ανάπτυξης

Ανακτήθηκε από "http://el.wikipedia.org../../../%CE%B3/%CE%B1/%CE%BB/%CE%93%CE%B1%CE%BB%CE%AC%CE%B6%CE%B9%CE%B5%CF%82_%CE%A3%CE%B7%CE%BC%CE%B1%CE%AF%CE%B5%CF%82_14a4.html"

Κατηγορίες: Τουρισμός | Σημαίες | Παραλίες

##### Views

- Άρθρο
- Συζήτηση
- Τελευταία έκδοση

##### Αναζήτηση

##### Άλλες γλώσσες

- Català
- Deutsch
- English
- Español
- Français
- Hrvatski
- Italiano
- Português